Diari Oficial de la Generalitat Valenciana


Sumari del DOGV 3487, del 04-05-1999 (1999/3935)

ORDRE de 22 d'abril de 1999, de la Conselleria d'Agricultura, Pesca i Alimentació, per la qual s'estableix l'import global màxim de les subvencions regulades en l'Ordre de 2 de desembre de 1998, per a condicionament de camins rurals.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3487

Data del DOGV
:   04-05-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3935


Data del document
:   22-04-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * via rural
    * obres públiques
    * administració local
    * associació de municipis

ORDRE de 22 d'abril de 1999, de la Conselleria d'Agricultura, Pesca i Alimentació, per la qual s'estableix l'import global màxim de les subvencions regulades en l'Ordre de 2 de desembre de 1998, per a condicionament de camins rurals. [1999/X3935]
  
L'Ordre de 2 de desembre de 1998, de la Conselleria d'Agricultura, Pesca i Alimentació, per la qual s'estableixen ajudes per a obres de condicionament de camins rurals en els municipis, mancomunitats i entitats locals menors de la Comunitat Valenciana (DOGV núm. 3.421, de 27 de gener), en l'article 1, paràgraf segon, in fine, preveia la fixació de l'import global màxim d'aquestes ajudes mitjançant una ordre posterior, segons els pressupostos que s'aprovaren per a l'any 1999.
  
Pel que s'ha exposat i de conformitat amb l'article 47.9 c) del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, en ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article únic
  
L'import global màxim de les subvencions regulades en l'Ordre de 2 de desembre de 1998, de la Conselleria d'Agricultura, Pesca i Alimentació, queda fixat en 567.206.349 pessetes, a càrrec de la línia de subvenció 701/000/1999, Obres i serveis d'infraestructura agrària en municipi, del Programa 531.10, Estructures Agràries, del pressupost de la Generalitat Valenciana per a 1999.
  
DISPOSICIONS FINALS
  
Primera
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
Segona
  
Contra aquesta ordre, que posa fi a la via administrativa, es podrà interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació, de conformitat amb el que s'estableix en l'article 107.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 46 de la Llei de la Jurisdicció Contenciosa Administrativa. Tot això sense perjudici que se n'interpose qualsevol altre que s'hi considere adequat.
  
València, 22 d'abril de 1999
  
El conseller d'Agricultura, Pesca i Alimentació,